ទ្រីកវ៉េ លី

ទ្រីកវ៉េ ហាល់្វដាន លី ( ថ្ងៃទី១៦ ខែកក្កដា ឆ្នាំ១៨៩៦ ដល់ថ្ងៃទី៣០ ខែធ្នូ ឆ្នាំ១៩៦៨) គឺជាអ្នកនយោបាយន័រវេស អ្នកដឹកនាំការងារ មន្ត្រីរដ្ឋាភិបាល និងជាអ្នកនិពន្ធ។ លោកបានបម្រើការជារដ្ឋមន្ត្រីការបរទេសន័រវេសក្នុងអំឡុងពេលឆ្នាំដ៏សំខាន់នៃរដ្ឋាភិបាលន័រវេសដែលកំពុងនិរទេសខ្លួន នៅទីក្រុងឡុងដ៍ ពីឆ្នាំ១៩៤០ ដល់ឆ្នាំ១៩៤៥ ។ ពីឆ្នាំ១៩៤៦ ដល់ឆ្នាំ១៩៥២ លោកគឺជាអគ្គលេខាធិការទីមួយនៃអង្គការសហប្រជាជាតិ ។

ជីវិតដំបូង 
លោក កើតនៅគ្រីស្ទៀនៀ (ឥឡូវ អូស្លូ) នៅថ្ងៃទី១៦ ខែកក្កដា ឆ្នាំ១៨៩៦។  ឪពុករបស់គាត់ ជាងឈើ ម៉ាទីន លី បានចាកចេញពីគ្រួសារទៅធ្វើចំណាកស្រុកទៅសហរដ្ឋអាមេរិក ក្នុងឆ្នាំំំំ២១៩០១៩១ ហើយគេមិនដែលលឺពីគេទៀតទេ។ លោក ធំឡើងនៅក្រោមលក្ខខណ្ឌក្រីក្ររួមគ្នាជាមួយម្តាយរបស់លោកហ៊ុលដា និងបងស្រីម្នាក់ដែលមានអាយុ ៦ ឆ្នាំនៅពេលនោះ។ ម្តាយ​របស់​លោកបានបើកផ្ទះសំណាក់ និង​ហាង​កាហ្វេ​នៅហ្គ្រូដ ក្នុង​ទីក្រុងអូស្លូ ។ 

លោក បានចូលរួមជាមួយគណបក្សការងារក្នុងឆ្នាំ១៩១១ ហើយត្រូវបានគេដាក់ឈ្មោះថាជាលេខាជាតិរបស់គណបក្សភ្លាមៗបន្ទាប់ពីទទួលបានសញ្ញាប័ត្រច្បាប់ របស់លោកពីសាកលវិទ្យាល័យអូស្លូ ក្នុងឆ្នាំ១៩១៩។ លោក គឺជានិពន្ធនាយករបស់ Det 20de Aarhundre ('សតវត្សន៍ទី២០') ពីឆ្នាំ១៩១៩ ដល់ឆ្នាំ១៩២១។ ពីឆ្នាំ១៩២២ ដល់ឆ្នាំ១៩៣៥ គាត់គឺជាអ្នកប្រឹក្សាច្បាប់សម្រាប់សហជីពជាតិរបស់កម្មករ (ដាក់ឈ្មោះថាសហព័ន្ធសហជីពន័រវេស ពីឆ្នាំ១៩៥៧)។ ក្នុងអំឡុងពេលនេះ គាត់ទទួលបានកេរ្តិ៍ឈ្មោះក្នុងការដោះស្រាយវិវាទទាន់ពេល និងនាំយកសំណុំរឿងសាកល្បងនៅចំពោះមុខតុលាការ។  គាត់បានធ្វើជាប្រធានសហព័ន្ធកីឡាន័រវេស ពីឆ្នាំ១៩៣១ ដល់ឆ្នាំ១៩៣៥។

ឯកសារយោង